open-index/open-wikipedia-markdown huggingface dataset:
Υμενοχαιτοειδή

Τα ***Υμενοχαιτοειδή*** ***(Hymenochaetaceae)*** είναι μια οικογένεια μυκήτων της τάξης των ***[[Υμενοχαιτώδη|Υμενοχαιτωδών]] (Hymenochaetales).***  Η οικογένεια συμπεριλαμβάνει πολλά είδη, τα οποία σχετίζονται με πολλές ασθένειες που πλήττουν δέντρα με πλατιά φύλλα καθώς και κωνοφόρα, και προκαλούν σήψη του πυρήνα, έλκη και ασθένειες της ρίζας, καθώς και την ασθένεια ίσκα της αμπέλου. 

## Γένη
Τα ακόλουθα 64 γένη αναγνωρίζονται στην οικογένεια των Υμενοχαιτοειδών: 

# ***Arambarria*** 
# ***Asterodon*** Pat.
# ***Aurificaria*** D.A.Reid
# ***Botryodontia*** (Hjortstam & Ryvarden) Hjortstam
# ***Clavariachaete*** Corner
# ***Coltricia*** Gray
# ***Coltriciella*** Murrill
# ***Coniferiporia*** L.W.Zhou & Y.C.Dai
# ***Cyclomyces*** Kunze ex Fr.
# ***Cylindrosporus*** L.W.Zhou
# ***Deviodontia*** (Parmasto) Hjortstam & Ryvarden
# ***Dichochaete*** Parmasto
# ***Erythromyces*** Hjortstam & Ryvarden
# ***Fibricium*** J.Erikss.
# ***Fomitiporella*** Murrill
# ***Fomitiporia*** Murrill
# ***Fomitoporella***
# ***Fulvifomes*** Murrill
# ***Fulvoderma*** L.W.Zhou & Y.C.Dai
# ***Fuscoporella***
# ***Fuscoporia*** Murrill
# ***Hastodontia*** (Parmasto) Hjortstam & Ryvarden
# ***Hydnochaete*** Bres.
# ***Hydnoporia*** Murrill
# ***Hymenochaete*** Lév., 1846
# ***Hymenochaetopsis*** S.H.He & Jiao Yang
# ***Inocutis*** Fiasson & Niemelä
# ***Inodermus***
# ***Inonotopsis*** Parmasto
# ***Inonotus*** P.Karst., 1879
# ***Meganotus*** Y.C.Dai, F.Wu, L.W.Zhou, J.Vlasák & B.K.Cui, 2022
# ***Mensularia*** Lázaro Ibiza
# ***Neomensularia*** F.Wu, L.W.Zhou & Y.C.Dai
# ***Neophellinus*** Y.C.Dai, F.Wu, L.W.Zhou, J.Vlasák & B.K.Cui, 2022
# ***Nothonotus*** Y.C.Dai, F.Wu, L.W.Zhou, J.Vlasák & B.K.Cui, 2022
# ***Nothophellinus*** Rajchenb.
# ***Ochroporus*** J.Schröt.
# ***Ochrosporellus*** (Bondartseva & Herrera) Bondartseva & Herrera
# ***Onnia*** P.Karst.
# ***Pachynotus*** Y.C.Dai, F.Wu, L.W.Zhou, J.Vlasák & B.K.Cui, 2022
# ***Pelloporus*** Quél.
# ***Perenninotus*** Y.C.Dai, F.Wu, L.W.Zhou, J.Vlasák & B.K.Cui, 2022
# ***Phellinidium*** (Kotl.) Fiasson & Niemelä
# ***Phellinopsis*** Y.C.Dai
# ***Phellinotus*** Drechsler-Santos, Robledo & Rajchenb.
# ***Phellinus*** Quél., 1886
# ***Phellopilus*** Niemelä, T.Wagner & M.Fisch.
# ***Phylloporia*** Murrill
# ***Polystictus*** Fr., 1851
# ***Porodaedalea*** Murrill
# ***Pseudoinonotus*** T.Wagner & M.Fisch.
# ***Pseudophylloporia*** Y.C.Dai, F.Wu, L.W.Zhou & B.K.Cui, 2022
# ***Pyrrhoderma*** Imazeki
# ***Rajchenbergia*** Salvador-Montoya, Popoff & Drechsler-Santos
# ***Rigidonotus*** Y.C.Dai, F.Wu, L.W.Zhou, J.Vlasák & B.K.Cui, 2022
# ***Sanghuangporus*** Sheng H.Wu, L.W.Zhou & Y.C.Dai
# ***Scindalma***
# ***Sclerotus*** Xavier de Lima, 2022
# ***Stipitochaete*** Ryvarden
# ***Trichaptum*** Murrill
# ***Tropicoporus*** L.W.Zhou, Y.C.Dai & Sheng H.Wu
# ***Tubulicrinis*** Donk
# ***Xanthochrous*** Pat.
# ***Xanthoporia*** Murrill

## Αναφορές

Κατηγορία:Βασιδιομύκητες
Κατηγορία:Υμενοχαιτώδη
Πέτερ Άντολφ Κάρστεν

δεξιά|μικρογραφία|296x296εσ|Πέτερ Κάρστεν
Ο Πέτερ Άντολφ Κάρστεν (φινλανδικά: Petter Adolf Karsten) (16 Φεβρουαρίου 1834 - 22 Μαρτίου 1917) ήταν ένας Φινλανδός μυκητολόγος, ο σημαντικότερος ειδικός για τα μύκητες της Φινλανδία στην εποχή του, και γνωστός ως ο "πατέρας της Φινλανδικής μυκητολογίας".

Ο Κάρστεν γεννήθηκε στο Merimasku κοντά στο Τούρκου, σπούδασε στο Πανεπιστήμιο του Ελσίνκι, και έπειτα μετακόμισε στην ενδοχώρα της Τάμελα, όπου πέρασε το μεγαλύτερο μέρος της ζωής του διδάσκοντας βοτανική και διεξάγοντας έρευνα στο Γεωπονικό Ινστιτούτο της Μουστιάλα (σήμερα η Γεωπονική Σχολή του Πανεπιστημίου Εφαρμοσμένων Επιστημών HAMK).

Συγκέντρωσε μια τεράστια συλλογή, τόσο μέσω των δικών του προσπαθειών, όσο και από το δίκτυο συνεργατών του, με τους οποίους διατηρούσε αλληλογραφία, και ονόμασε περίπου 200 νέα γένη και 2.000 νέα είδη. Μεταξύ των ετών 1861 και 1870 ο Κάρστεν επιμελήθηκε την σειρά φυτολογίων *Fungi Fenniae exsiccati*. *Samling af Finska svampar* με 1.000 δείγματα.  Στις μυκητολογικές μελέτες του χρησιμοποίησε εκτενώς το μικροσκόπιο και μπορεί να θεωρηθεί ως ο πρωτοπόρος της μυκητιακής μικροσκοπίας. Το Karstenia, το διεθνές περιοδικό μυκητολογίας που δημοσιεύεται από την Φινλανδική Μυκολογική Εταιρεία, είναι αφιερωμένο στον Κάρστεν.

## Τιμές
Το 1885, ο Σουηδός βοτανολόγος Ηλίας Μάγκνους Φρις ονόμασε ένα γένος της τάξης *Rhytismatales*,  *Karstenia*, προς τιμήν του Πέτερ Άντολφ Κάρστεν.

Το 1889, περιέγραψε το *Onnia*, ένα γένος μυκήτων της οικογένειας *[[Υμενοχαιτοειδή|Υμενοχαιτοειδών]]*. Το γένος ονομάστηκε  προς τιμήν του Όνι Αλεξάντερ Κάρστεν (1868-1958), ο οποίος ήταν Φινλανδός κηπουρός και γιος του Πέτερ Άντολφ Καρστεν.

Το 1969, ο Χάρι Χάρμαγια περιέγραψε το *Karstenella*, ένα γένος μανιταριών της τάξης *Pezizales* (της οικογένειας *Karstenellaceae*).

Τέλος, το *Karsteniomyces*, το οποίο είναι ένα γένος Ασκομυκήτων, οι οποίοι συμβιώνουν ή παρασιτούν πάνω σε λειχήνες, με ασαφή ταξινόμηση. Το γένος περιεγράφηκε από τον Ντέιβιντ Λέσλι Χόκσγουορθ το 1980.

## Αναφορές

* 

Κατηγορία:Φινλανδοί μυκητολόγοι
Ριφιφί (σειρά)

Το Ριφιφί είναι τηλεοπτική σειρά του 2025, έξι επεισοδίων, σε σκηνοθεσία Σωτήρη Τσαφούλια. Έκανε πρεμιέρα στις 15 Δεκεμβρίου 2025, στην υπηρεσία συνδρομητικής τηλεόρασης COSMOTE TV. Βασίζεται στα πραγματικά γεγονότα της υπόθεσης του Ριφιφί στην Τράπεζα Εργασίας.

## Πλοκή
Η τηλεοπτική σειρά Ριφιφί εμπνεύστηκε από τα πραγματικά γεγονότα της μεγαλύτερης ληστείας που έγινε ποτέ στην Ελλάδα, της υπόθεσης του Ριφιφί στην Τράπεζα Εργασίας. Αφηγείται την ιστορία μιας ομάδας ετερόκλιτων ανθρώπων που οργανώνουν μια τολμηρή ληστεία (με μέθοδο ριφιφί) υψηλού ρίσκου, με στόχο να αλλάξουν τη ζωή τους. Καθώς το σχέδιο εξελίσσεται, οι χαρακτήρες έρχονται αντιμέτωποι με προσωπικά διλήμματα, προδοσίες και απρόβλεπτες εξελίξεις, που δοκιμάζουν τις σχέσεις και τα όριά τους. Το αρχικό «τέλειο» σχέδιο αρχίζει να καταρρέει υπό την πίεση των συνθηκών.

## Ηθοποιοί
Πρωταγωνιστούν οι Ευαγγελία Μουμούρη, Βασίλης Χαραλαμπόπουλος, Πάνος Βλάχος και Προμηθέας Αλειφερόπουλος, ενώ το καστ των πρωταγωνιστών συμπληρώνεται από τον Χρήστο Χατζηπαναγιώτη, Βλαδίμηρο Κυριακίδη και Δήμο Γιγαντάκη.

## Παραγωγή
Τα γυρίσματα ξεκίνησαν τον Ιανουάριο του 2025 και ολοκληρώθηκαν στις αρχές Μαρτίου του ίδιου έτους και διήρκησαν συνολικά 49 ημέρες. Η εύρεση τοποθεσιών και διαμόρφωση χώρων για τα γυρίσματα διήρκησε περίπου τρεις μήνες, με συνολικά περί των 20 χώρων γυρίσματος, μεταξύ άλλων και το Ειδηνοδικείο, ένα παλαιό κτίριο του ΟΤΕ στην Καλλιθέα και γραφεία της ΕΥΔΑΠ και της Ελληνικής Αστυνομίας. Το ριφιφί της σειράς έγινε σε κτίριο που διαμορφώθηκε ως «Τράπεζα Ανάπτυξης» στην Νίκαια Αττικής. Γυρίσματα έγιναν και κοντά στο παλιό τούνελ, στην περιοχή του λόφου του Αρδηττού, στο Καλλιμάρμαρο, και στο Κορωπί σε παλιά ορυχεία. Χρησιμοποιήθηκαν και δύο αστικά λεωφορεία και περίπου μια ντουζίνα αυτοκινήτων της εποχής της δεκαετίας του '90.

## Παραπομπές
Άβακας Σιότι

***Σιότι (Stchioty*** **- Счёты)** είναι το όνομα του άβακα ρωσικής προέλευσης.
μικρογραφία|ένας άβακας σιότι.

## Εμφάνιση
Χαρακτηρίζεται από τις ράβδους του που αποτελούνται από δέκα χάντρες, οι οποίες έχουν όλες αξία 1, με τις χάντρες υπ'αριθμό  και  από κάθε ράβδο να έχουν έντονο χρώμα, συνήθως μαύρο.

Οι ράβδοι είναι συνήθως καμπυλωμένες, γεγονός που επιτρέπει στις μπάλες να «γλιστρούν» φυσικά προς τη μία ή την άλλη πλευρά χωρίς να αφήνουν κενό μεταξύ τους.

### Οι ράβδοι των τεσσάρων χαντρών
Μία από τις ράβδους περιέχει μόνο τέσσερις σφαίρες: χρησίμευε για την καταγραφή των τετάρτων του ρουβλιού. Οι δύο επόμενες χρησίμευαν αντίστοιχα για τις δεκάδες και τις μονάδες στα καπίκια. Μέχρι το 1916, προστέθηκε ακόμη μια στήλη με τέσσερις σφαίρες στα δεξιά για τα τέταρτα του κοπέκ. 

Η ράβδος με τις τέσσερις σφαίρες μπορεί επίσης να χρησιμοποιηθεί για να υποδείξει τη θέση της υποδιαστολής σε έναν αριθμό.

## Χειρισμός
Τοποθετούμε τον άβακα μπροστά μας, με τις χάντρες συγκεντρωμένες στα δεξιά. Τις ενεργοποιούμε μετακινώντας τις προς τα αριστερά.

## Ιστορία
Ο άβακας Σιότι χρησιμοποιούνταν μέχρι και την εποχή της Σοβιετικής Ένωσης, ιδίως στα καταστήματα. Η χρήση του διδασκόταν στα σχολεία μέχρι και τη δεκαετία του 1990. Στη συνέχεια, η χρήση του εγκαταλείφθηκε σε μεγάλο βαθμό, υπέρ των μηχανικών και ηλεκτρονικών αριθμομηχανών.

Ο ρωσικός άβακας φέρεται να εισήχθη στη Γαλλία το 1820 από τον μαθηματικό Ζαν Βικτόρ Πονσελέ, ο οποίος επέστρεψε από την αιχμαλωσία στη Ρωσία, όπου είχε υπηρετήσει στον ναπολεόντειο στρατό.

### Άλλες χώρες
Ο άβακας *stchioty* έχει χρησιμοποιηθεί και σε άλλες χώρες. Είναι γνωστός σε ορισμένες ιρανικές περιοχές ως *choreb* και στην Τουρκία ως *coulba*. Μια από τις ράβδους του περιέχει μόνο τρεις μπάλες, σύμφωνα με μια αρχαία νομισματική μονάδα .

## Aναφορές


## Σχετικά άρθρα

* Σορομπάν
* Αβακας
* SuanPan
* Νοητική αριθμητική
* Άνζαν
Κατηγορία:Επιστήμες και τεχνολογία στη Ρωσία
Νοητικός Άβακας

μικρογραφία|Ένας άντρας που κάνει εικόνα (στο μυαλό του) έναν άβακα
Το **σύστημα άβακα** νοερών υπολογισμών είναι ένα σύστημα όπου οι χρήστες οπτικοποιούν νοερά έναν άβακα για να πραγματοποιήσουν αριθμητικούς υπολογισμούς. Δεν χρησιμοποιείται φυσικός άβακας. Καταγράφονται μόνο οι απαντήσεις. Οι υπολογισμοί μπορούν να γίνουν με μεγάλη ταχύτητα με αυτόν τον τρόπο. Για παράδειγμα, στο αγώνισμα Flash Anzan στο Πανιαπωνικό Πρωτάθλημα Soroban, ο πρωταθλητής Takeo Sasano κατάφερε να προσθέσει δεκαπέντε τριψήφιους αριθμούς σε μόλις 1,7 δευτερόλεπτα.

Αυτό το σύστημα διαδίδεται στην Κίνα, τη Σιγκαπούρη, τη Νότια Κορέα, την Ταϊλάνδη, τη Μαλαισία και την Ιαπωνία. Λέγεται ότι ο νοερός υπολογισμός βελτιώνει τις νοητικές ικανότητες, την ταχύτητα υπολογισμού, τη μνήμη και τη συγκέντρωση.

Πολλοί έμπειροι και τακτικοί χρήστες του άβακα στην Κίνα, την Ιαπωνία, τη Νότια Κορέα και άλλες χώρες, που χρησιμοποιούν τον άβακα καθημερινά, τείνουν φυσικά να μην χρησιμοποιούν πλέον τον άβακα, αλλά να εκτελούν υπολογισμούς οραματιζόμενοι τον άβακα. Αυτό επιβεβαιώθηκε όταν διαπιστώθηκε ότι το δεξί ημισφαίριο του εγκεφάλου των ατόμων που χρησιμοποιούν την οπτική απεικόνιση παρουσίαζε αυξημένη δραστηριότητα στο ηλεκτροεγκεφαλογράφημα (EEG) κατά τη διάρκεια των υπολογισμών, σε σύγκριση με άλλα άτομα που χρησιμοποιούσαν πραγματικό άβακα για να εκτελέσουν τους υπολογισμούς.

Ο άβακας μπορεί να χρησιμοποιηθεί συστηματικά για την εκτέλεση πρόσθεσης, αφαίρεσης, πολλαπλασιασμού και διαίρεσης. Μπορεί επίσης να χρησιμοποιηθεί για την εξαγωγή τετραγωνικών και κυβικών ριζών.

## Δείτε επίσης

* Λογικός Άβακας
* Αβακας
* Σύστημα Trachtenberg
* Τσισάνμποπ

## Παραπομπές


## Εξωτερικοί σύνδεσμοι

* Ο νοητικός άβακας καταργεί τις λέξεις, *New Scientist*, 9 Αυγούστου 2011
* Ku Y, Hong B, Zhou W, Bodner M, Zhou YD (2012). "Sequential neural processes in abacus mental addition: an EEG and FMRI case study". PLOS ONE. 7 (5) e36410. Bibcode:2012PLoSO...736410K. doi:10.1371/journal.pone.0036410. PMC 3344852. PMID 22574155
Κατηγορία:Διαγωνισμοί
Μαρία Μπαϊουλέσκου

Η **Μαρία Μπαϊουλέσκου** (21 Αυγούστου 1860 – 24 Ιουνίου 1941) ήταν Ρουμάνα συγγραφέας, σουφραζέτα, ακτιβίστρια για τα δικαιώματα των γυναικών, Ρουμάνα εθνικίστρια και φεμινίστρια ηγέτιδα.

## Βιογραφία
Η Μαρία Μπαϊουλέσκου γεννήθηκε στο Μπρασόβ το 1860. Ο πατέρας της, Μπαρτολομέου Μπαϊουλέσκου, ήταν Ρουμάνος Ορθόδοξος ιερέας και η μητέρα της, Έλενα Μπαϊουλέσκου, ήταν Πρόεδρος της Εθνικής Επιτροπής Ρουμάνων Γυναικών. Η Μαρία Μπαϊουλέσκου κατάφερε να λάβει καλή εκπαίδευση μεγαλώνοντας και αποφοίτησε από το Γαλλικό Ίδρυμα Θηλέων. 

Μετά την αποφοίτησή της, ξεκίνησε τη συγγραφική της σταδιοδρομία. Ξεκίνησε ως μεταφράστρια, αλλά σύντομα έγραψε για την Ρουμανική Εγκυκλοπαίδεια. Έγραψε επίσης θεατρικά έργα για την Εταιρεία για την Δημιουργία Ταμείου Ρουμανικού Θεάτρου.

Στα μεταγενέστερα χρόνια της ζωής της, η Μπαϊουλέσκου έγινε ομιλήτρια και συγγραφέας για την Τρανσυλβανική Ένωση για τη Λογοτεχνία και τον Πολιτισμό του Ρουμανικού Λαού. Από το 1908 έως το 1935, ήταν Πρόεδρος της Ένωσης Ρουμάνων Γυναικών στο Μπρασόβ. Κατά τη διάρκεια της θητείας της ως Πρόεδρος, ίδρυσε επίσης μια άλλη οργάνωση, γνωστή ως Ένωση Γυναικών Ρουμανίας. Αυτή η οργάνωση βοηθούσε τις γυναίκες να ενωθούν και να εργαστούν για κοινούς στόχους. Ήταν επίσης σε θέση να χρηματοδοτήσει ένα ορφανοτροφείο θηλέων, προκειμένου να βοηθήσει τα κορίτσια να μάθουν πώς να εκτελούν καθημερινές εργασίες.

Ήθελε οι γυναίκες να βρίσκονται στην πρώτη γραμμή του ρουμανικού εθνικού κινήματος. Η Μπαϊουλέσκου πίστευε ότι μόνο οι γυναίκες μπορούσαν να διατηρήσουν το έθνος της Ρουμανίας. Βελτίωσε επίσης την απαραίτητη φροντίδα για τα μικρά παιδιά παρέχοντάς τους την βασική υγιεινή που χρειάζονταν. Η Μαρία ήθελε να κρατήσει ζωντανή τη ρουμανική κουλτούρα και να διατηρήσει τις διακρίσεις μεταξύ όλων των άλλων χωρών.

Η Μπαϊουλέσκου αγωνίστηκε για τις γυναίκες να έχουν ίσα δικαιώματα με τους άνδρες. Ίδρυσε μια οργάνωση γνωστή ως Σύνδεσμος για την Πολιτική Χειραφέτηση των Ρουμάνων Γυναικών. Αυτός ο σύνδεσμος βοήθησε τις γυναίκες να ασκήσουν τα πολιτικά τους δικαιώματα. 

Συνέχισε να συμμετέχει και να αγωνίζεται για τα δικαιώματα των γυναικών μέχρι τον θάνατό της στις 24 Ιουνίου 1941.

Ένα τεχνικό κολέγιο στο Μπρασόβ ονομάστηκε προς τιμήν της. 

## Παραπομπές

## Βιβλιογραφία

* Haan, Francisca de, κ.ά. *Βιογραφικό Λεξικό Γυναικείων Κινημάτων και Φεμινισμών: Κεντρική, Ανατολική και Νοτιοανατολική Ευρώπη, 19ος και 20ός αιώνας*. Central European University Press, 2008.
* Smith, Bonnie G. *Η Εγκυκλοπαίδεια της Οξφόρδης για τις Γυναίκες στην Παγκόσμια Ιστορία*. Oxford University Press, 2008.
Κατηγορία:Ρουμάνες
Κατηγορία:Ρουμάνοι συγγραφείς
Κατηγορία:Φεμινίστριες
Κλησίδι Λασιθίου

Το **Κλησίδι** είναι σχεδόν ακατοίκητος οικισμός της Κρήτης στην Περιφερειακή Ενότητα Λασιθίου.

## Γενικά στοιχεία
Το Κλησίδι βρίσκεται στο ανατολικό τμήμα του νησιού, στους πρόποδες του όρους Τραγόσταλος (δυτικές υπώριες του Ψηλορείτη) και σε υψόμετρο 220 μέτρων με θέα προς την κοιλάδα του Αμαρίου. Απέχει περίπου 34 χιλιόμετρα νοτιοανατολικά (μέσω Παλαίκαστρου) από την Σητεία (έδρα του δήμου) και 2 χιλιόμετρα βορειοανατολικά από τη Ζάκρο.

Σύμφωνα με μια άποψη η ονομασία του χωριού προέρχεται από το μικρό εκκλησάκι και εμφανίζεται για πρώτη φορά σε αιγυπτιακή απογραφή του 1834, ως *Klisidhi* με δέκα τούρκικες οικογένειες. Σύμφωνα με άλλη άποψη είναι  τοπωνύμιο από τη λέξη: *εκκλησία – εκκλησίδι - Κλησίδι* ενώ τρίτη λόγω της τοποθεσίας του που αποτελεί *θέση κλειδί* για το πέρασμα στα άλλα χωριά της περιοχής.

Αναφέρεται επίσημα, μετά την ένωση της Κρήτης με την Ελλάδα, το 1925 να προσαρτάται στην τότε κοινότητα Σητείας. Σύμφωνα με το σχέδιο Καλλικράτης και την τροποποίηση του Κλεισθένης Ι, ανήκει στην Κοινότητα Ζάκρου που υπάγεται στην Δημοτική Ενότητα Ιτάνου του Δήμου Σητείας ενώ σύμφωνα με την απογραφή 2021 απογράφησαν 2 κάτοικοι όσοι και με αυτήν του 2011.
## Παραπομπές


Κλησίδι
Κατηγορία:Δήμος Σητείας
Κυριαμάδι Λασιθίου

Το **Κυριαμάδι** είναι σχεδόν ακατοίκητος οικισμός της Κρήτης στην Περιφερειακή Ενότητα Λασιθίου.

## Γενικά στοιχεία
Το Κυριαμάδι βρίσκεται στην βορειοανατολικά άκρη του νησιού, σε υψόμετρο 5 μέτρων. 

Αναφέρεται επίσημα, ως ξεχωριστός οικισμός, το 1981 να απογράφεται  στην κοινότητα Παλαικάστρου. Σύμφωνα με το σχέδιο Καλλικράτης και την τροποποίηση του Κλεισθένης Ι, ανήκει στην Κοινότητα Παλαικάστρου που υπάγεται στην Δημοτική Ενότητα Ιτάνου του Δήμου Σητείας ενώ σύμφωνα με την απογραφή 2021 απογράφησαν 4 κάτοικοι ενώ με αυτήν του 2011 ήταν 39 .

## Παραπομπές


Κυριαμάδι
Κατηγορία:Δήμος Σητείας
Ξηρολίμνη Σητείας Λασιθίου

Η **Ξηρολίμνη** είναι σχεδόν ακατοίκητος οικισμός της Κρήτης στην Περιφερειακή Ενότητα Λασιθίου.

## Γενικά στοιχεία
Η Ξηρολίμνη βρίσκεται στο βορειοανατολικό τμήμα του νησιού, βορειοανατολικά του όρους Πρινιάς και σε υψόμετρο 550 μέτρων. Απέχει περίπου 15  χιλιόμετρα νοτιοανατολικά από την Σητεία (έδρα του δήμου) και 2 χιλιόμετρα νοτιοδυτικά από το Παλαίκαστρο. Αναφέρεται επίσημα, μετά την ένωση της Κρήτης με την Ελλάδα, το 1925 να προσαρτάται στην τότε κοινότητα Καρυδίου. Σύμφωνα με το σχέδιο Καλλικράτης και την τροποποίηση του Κλεισθένης Ι, ανήκει στην Κοινότητα Παλαικάστρου που υπάγεται στην Δημοτική Ενότητα Ιτάνου του Δήμου Σητείας ενώ σύμφωνα με την απογραφή 2021 απογράφησαν 2 κάτοικοι και με αυτήν του 2011 ήταν 4.

## Σημείωση
Στην ίδια περιφερειακή ενότητα (Λασιθίου) αλλά το Δήμο Αγίου Νικολάου είναι ο συνώνυμος οικισμός Ξηρολίμνη.

## Παραπομπές


Ξηρολίμνη
Κατηγορία:Δήμος Σητείας
Attack στα Α.Ε.Ι. - Αριστερή Αντικαπιταλιστική Κίνηση

Η **Attack στα Α.Ε.Ι. - Αριστερή Αντικαπιταλιστική Κίνηση**, είναι ένα δίκτυο σχημάτων που τοποθετούνται πολιτικά στην ευρύτερη αντικαπιταλιστική κομμουνιστική Αριστερά και δραστηριοποιούνται πανελλαδικά στις σχολές των ΑΕΙ. Ιδρύθηκε τον Μάρτιο 2024 έπειτα από πρωτοβουλία σχημάτων που αποχώρησαν από την ΕΑΑΚ. Στηρίζεται από δυνάμεις όπως η ΝΚΑ, η ΟΚΔΕ - Σπάρτακος, αλλά και η ΑΝΤΑΡΣΥΑ.

## Οργανωτική δομή
Η Attack συγκροτείται ως δίκτυο πολιτικο-συνδικαλιστικών σχημάτων στην τριτοβάθμια εκπαίδευση. Πρόκειται για σύνολο αριστερών σχημάτων, στα οποία συμμετέχουν ανένταχτοι φοιτητές, καθώς και φοιτητές που συμμετέχουν σε οργανώσεις της αντικαπιταλιστικής κομμουνιστικής αριστεράς. 

Το καθένα από τα σχήματα της Attack δραστηριοποιείται ανά φοιτητικό σύλλογο. Κάθε σχήμα έχει διαφορετική ονομασία, ενώ διαθέτει αυτοτέλεια στην διαδικασία λήψης πολιτικών αποφάσεων και δραστηριότητας.

Τα σχήματα της Attack συναντώνται, ανταλλάσσουν απόψεις και καταλήγουν σε συγκεκριμένη πολιτική απόφαση στο τακτικό *πανελλαδικό διήμερο Attack* που πραγματοποιείται δύο φορές το χρόνο. Εκτός από αυτή την πανελλαδική διαδικασία, πραγματοποιούνται και επί μέρους διαδικασίες σε πόλεις ή επαρχίες.

## Πολιτικές θέσεις
μικρογραφία|δεξιά|Αντιπολεμική-αντιϊμπεριαλιστική αφίσα της Attack
Με βάση τις διαδικασίες συζήτησης και λήψης αποφάσεων σε κάθε σxήμα και σε συνδυασμό με τα πανελλαδικά διήμερα της Attack, τα σχήματα της Attack  σε γενικές γραμμές:

*Απορρίπτουν την διαδικασία της ειδίκευσης του επιστημονικού πεδίου στην προπτυχιακή εκπαίδευση.
*Αγωνίζονται εναντίον της υποχρηματοδότησης και της ιδιωτικοποίησης των πανεπιστημίων, όπως και εναντίον της εντατικοποίησης των σπουδών.
*Διεκδικούν, να έχουν οι φοιτητές μεγαλύτερο λόγο πάνω στον τρόπο που διοικείται το πανεπιστήμιο και διεξάγεται η εκπαιδευτική διαδικασία.
*Προτάσσουν την άμεση λήψη αποφάσεων από τις Γενικές Συνελεύσεις.
*Συμμετέχουν στα Διοικητικά Συμβούλια των συλλόγων.
*Προτάσσουν τον συντονισμό των φοιτητικών συλλόγων και στηρίζουν το Συντονιστικό Γενικών Συνελεύσεων και Καταλήψεων.
*Βασίζουν τη δραστηριότητά τους σε δράσεις όπως διαδηλώσεις, παραστάσεις διαμαρτυρίας, καταλήψεις χώρων διοίκησης ή ακόμη και ολόκληρων σχολών.

## Παραπομπές


## Εξωτερικοί σύνδεσμοι
* Attack στα ΑΕΙ 

Κατηγορία:Φοιτητικές παρατάξεις στην Ελλάδα
Ξηρολίμνη Αγίου Νικολάου Λασιθίου

Η **Ξηρολίμνη** Αγίου Νικολάου ή Νεάπολης είναι πολύ μικρός οικισμός της Κρήτης στην Περιφερειακή Ενότητα Λασιθίου.

## Γενικά στοιχεία
Η Ξηρολίμνη βρίσκεται στο βόρειο τμήμα του νησιού, βόρεια του όρους Σταυρός και σε υψόμετρο 570 μέτρων. Απέχει περίπου 20 χιλιόμετρα βορειοδυτικά από τον Άγιο Νικόλαο (έδρα του δήμου) και 6 χιλιόμετρα βορειοανατολικά από τη Βουλισμένη. Αναφέρεται επίσημα, μετά την ένωση της Κρήτης με την Ελλάδα, το 1925 να προσαρτάται στην τότε κοινότητα Βουλισμένης. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με την Βουλισμένη αποτελούν την Κοινότητα Βουλισμένης που υπάγεται στην Δημοτική Ενότητα Νεαπόλεως του Δήμου Αγίου Νικολάου ενώ σύμφωνα με την απογραφή 2021 απογράφησαν 15 κάτοικοι.  

Οι απογραφές πληθυσμού μετά τον Β' Παγκόσμιο πόλεμο είναι:  

## Σημείωση
Στην ίδια περιφερειακή ενότητα (Λασιθίου) αλλά το Δήμο Σητείας είναι ο συνώνυμος οικισμός Ξηρολίμνη.

## Εξωτερικοί σύνδεσμοι

* Ξερολίμνη: Ο μικρός οικισμός-μετόχι του Μεραμπέλου e-storieskritis.gr.

## Παραπομπές


Ξηρολίμνη Αγίου Νικολάου
Κατηγορία:Δήμος Αγίου Νικολάου
Ξηρόκαμπος Αγίου Νικολάου Λασιθίου

Ο **Ξηρόκαμπος** Αγίου Νικολάου οικισμός της Κρήτης στην Περιφερειακή Ενότητα Λασιθίου.

## Γενικά στοιχεία
Ο Ξηρόκαμπος βρίσκεται στο βόρειο τμήμα του νησιού και τα παράλιά του, πολύ κοντά στον κόλπο Νεάπολης σε υψόμετρο 50 μέτρων. Απέχει μόλις 3 χιλιόμετρα βορειοδυτικά από το κέντρο του Αγίου Νικολάου (έδρα του δήμου), αποτελώντας έτσι πολεοδομική συνέχειά του ενώ στη νοτιοδυτική άκρη του χωριού περνάει ο Βόρειος Οδικός Άξονας Κρήτης - ΒΟΑΚ.  

Αναφέρεται επίσημα, μετά την ένωση της Κρήτης με την Ελλάδα, το 1924 να προσαρτάται στον τότε δήμο Αγίου Νικολάου. Σύμφωνα με το σχέδιο Καλλικράτης και την τροποποίηση του Κλεισθένης Ι, ανήκει στην Κοινότητα Αγίου Νικολάου που υπάγεται στην Δημοτική Ενότητα Αγίου Νικολάου του Δήμου Αγίου Νικολάου ενώ σύμφωνα με την απογραφή 2021 απογράφησαν 394 κάτοικοι. Οι απογραφές πληθυσμού μετά τον Β' Παγκόσμιο πόλεμο είναι:

## Σημείωση
Στην ίδια περιφερειακή ενότητα (Λασιθίου) αλλά το Δήμο Ιεραπέτρας είναι ο συνώνυμος οικισμός Ξηρόκαμπος.
## Παραπομπές


Ξηρόκαμπος Αγίου Νικολάου
Κατηγορία:Δήμος Αγίου Νικολάου
Πολικές περιοχές της Γης

Οι πολικές περιοχές της Γης είναι οι δύο σημεία όπου ο άξονας περιστροφής της Γης τέμνει την επιφάνεια της, γνωστοί ως Βόρειος και Νότιος Πόλος, καθορίζοντας τα γεωγραφικά άκρα του πλανήτη. Οι πόλοι καθορίζουν τον άξονα περιστροφής της Γης, επηρεάζοντας τη διάρκεια ημέρας και νύχτας, καθώς και το κλίμα.

### Βόρειος Πόλος

Βρίσκεται στον Αρκτικό Ωκεανό, στο βόρειο τμήμα της Γης, υπό σταθερή θέαση μέσω συντεταγμένων 90° Βορρά. Δεν υπάρχει μόνιμη ξηρά, αλλά παγετώνας και θαλάσσιοι πάγοι καλύπτουν την περιοχή.

### Νότιος Πόλος

Βρίσκεται στην Ανταρκτική, στο νότιο τμήμα της Γης, σε συντεταγμένες 90° Νότου. Στην αντίθετη περίπτωση από τον Βόρειο Πόλο, καλύπτεται από ένα παχύ στρώμα πάγου πάνω σε ηπειρωτική μάζα, όπου λειτουργεί και η Νότια Γεωγραφική Βάση Έρευνας των Ηνωμένων Εθνών και άλλων χωρών.

Κατηγορία:Προσανατολισμός
Κατηγορία:Ακραία σημεία της Γης
Κατηγορία:Πολικές περιοχές της Γης
Γούντκα (ποταμός)

Ο **Γούντκα** () είναι ποταμός στο Λοτζ της Πολωνίας, γνωστός μέχρι τον 19ο αιώνα ως **Σταροβιέισκα** ή **Οστρόγκα**. Στις όχθες του, τον 13ο αιώνα, αναπτύχθηκε οικισμός που αποτέλεσε την απαρχή της πόλης του Λοτζ. Ο ποταμός έχει συνολικό μήκος 20 χλμ., εκ των οποίων 15,6 χλμ. βρίσκονται εντός των διοικητικών ορίων της πόλης. Οι πηγές του ποταμού βρίσκονται κάτω από τη γέφυρα οδικής κυκλοφορίας στην οδό Μπζεζίνσκα, στη διασταύρωση με την οδό Γκιέβοντ. Η εκβολή του βρίσκεται στο Κονσταντίνουφ Γούτσκι, όπου ο ποταμός εκβάλλει στον ποταμό Νερ.

## Περιγραφή
Η κοίτη του Γούντκα παρουσιάζει μεγάλη ποικιλομορφία. Στα ανατολικά της πόλης ξεκινά ως εποχιακό αυλάκι, που μετατρέπεται σε ρέμα με την προσθήκη παραποτάμων, σχηματίζοντας τοπικές χαραδρώσεις και γραφικές κοιλάδες, κυρίως στο ύψος της Ακαδημίας Καλών Τεχνών. Σταδιακά, τμήματα του ποταμού μετατρέπονται σε υπόγεια ή ημι-υπόγεια κανάλια, όπως μέσα από τα πάρκα Χελένουφ και Σταρομιέισκι, και περιοχές της Manufaktura. Στο πάρκο Οτσαλάουιχ τροφοδοτεί δεξαμενή φράγματος και δέχεται τον παραπόταμο Στοτσάνκα. Λόγω της ρύπανσης των υδάτων, ο Γούντκα αποκόπηκε από τις λίμνες στο Πάρκο Χελένουφ.

Στην περιοχή Ζντρόβιε, αναδύεται στην επιφάνεια και ρέει σε διαμορφωμένο κανάλι, δέχεται τον παραπόταμο Μπαουούτκα και περνά κατά μήκος του Βοτανικού Κήπου, των οικισμών Μπρους (Brus) και Σμούλσκο (Smulsko), πριν εισέλθει στο Κονσταντίνουφ Γούτσκι και εκβάλλει στον ποταμό Νερ. Η κοίτη του ποταμού είναι έντονα ρυθμισμένη, με απώλεια φυσικών ζωνών βλάστησης και μειωμένες δυνατότητες αυτοκαθαρισμού, ενώ η γρήγορη απορροή ομβρίων περιορίζει τα υπόγεια ύδατα.

Ιστορικά, ο Γούντκα τροφοδοτούσε πολλούς τεχνητούς μύλους και λίμνες, όπως ένα μεγάλο φράγμα λίμνης, τα ίχνη του οποίου σώζονται στο Πάρκο Χελένουφ. Κατά τον 19ο αιώνα, το ποτάμι είχε μέσο βάθος 30 εκ. και πλάτος έως 2 μέτρα, με συχνές πλημμύρες. Στην περίοδο ανάπτυξης του βιομηχανικού Λοτζ, παρείχε νερό σε βαφεία, σαπωνοποιεία, σφαγεία, ζυθοποιεία και εργοστάσια κλωστοϋφαντουργίας, με σημαντικές επενδύσεις από επιχειρηματίες όπως οι Άμπραχαμ Προύσακ, Ρόμπερτ Μπίντερμαν, Κάρολ Γκότλομπ Άνστατ και Ίζραελ Ποζνάνσκι.

Η ρύθμιση του Γούντκα για αστικές και υδραυλικές ανάγκες πραγματοποιήθηκε το 1933, διαμορφώνοντας την κοίτη του σε μεγάλο βαθμό ώστε να εξυπηρετεί τη λειτουργία της πόλης και την προστασία από πλημμύρες.

## Δείτε επίσης
* Κατάλογος ποταμών της Πολωνίας

## Παραπομπές


## Εξωτερικοί σύνδεσμοι
* 

Κατηγορία:Ποταμοί στο Λοτζ
Μαριάννος (όνομα)

Το όνομα **Μαριάννος** ή **Μαριάνος** είναι ελληνικό ανδρικό κύριο όνομα. Αποτελεί τον αρσενικό τύπο του γυναικείου ονόματος Μαριάννα. 
## Ετυμολογία
Το όνομα προέρχεται από το λατινικό όνομα *Marianus*. Στη νεότερη ελληνική παράδοση, το όνομα θεωρείται επίσης σύνθετο, προερχόμενο από τη συνένωση των ονομάτων Μάριος και Ιωάννης (ή από τα ονόματα Μαρία και Άννα, όπως και ο αντίστοιχος γυναικείος τύπος).

## Εορτασμός
Ο Μαριάννος γιορτάζει στις:

* **[[28 Φεβρουαρίου]]**, ημερομηνία που συνδέεται με τον εορτασμό του ονόματος Μαριάννα μέσω των  Οσίων Μαράννας και Κύρας. .
* Στις περιπτώσεις όπου το όνομα προκύπτει από τη σύνθεση των ονομάτων Μάριος και Ιωάννης, ο εορτασμός συνδέεται επίσης με τις μεγάλες εορτές της Παναγίας (**[[15 Αυγούστου]]**) και του Αγίου Ιωάννη του Προδρόμου (**[[7 Ιανουαρίου]]**).

## Παραπομπές


Κατηγορία:Ανδρικά ελληνικά ονόματα
Ξεροκαμπιάς Λασιθίου

Ο **Ξεροκαμπιάς** είναι πολύ μικρός οικισμός της Κρήτης στην Περιφερειακή Ενότητα Λασιθίου και τον Δήμο Σητείας. Το χωριό βρίσκεται στο ανατολικό  τμήμα του νησιού, σε υψόμετρο 160 μέτρων ενώ απέχει περίπου 3 χιλιόμετρα ΝΑ. από την Ζάκρο και 38 χιλιόμετρα ΝΑ. από τη Σητεία (έδρα του δήμου). Αναφέρεται επίσημα, ως ξεχωριστός οικισμός, το 2001 να απογράφεται στο τότε Τοπικό Διαμέρισμα Ζάκρου του δήμου Ιτάνου. Σύμφωνα με το σχέδιο Καλλικράτης και την τροποποίηση του Κλεισθένης Ι, ανήκει στην Κοινότητα Ζάκρου που υπάγεται στην Δημοτική Ενότητα Ιτάνου του Δήμου Σητείας ενώ σύμφωνα με την απογραφή 2021 απογράφησαν 23 κάτοικοι, με αυτήν του 2011 ήταν 28 και το 2001 ήταν 34.

## Παραπομπές


Ξεροκαμπιάς
Κατηγορία:Δήμος Σητείας
Δημήτριος Κώττας Γκάιντατζής Gaida Μακεδονική Γκάιντα

**Κώττας Δημήτριος** 
μικρογραφία|https://www.youtube.com/@dimitrioskottas-The-Gaida-King/videos
μικρογραφία
Ο μάγος της Μακεδονικής Γκάιντας της Περιοχής της Δράμας ήταν ο **Γκαιντατζής** Δημήτριος Κώττας.

Βιογραφικό αφιέρωμα

Γεννήθηκε το 1926 στην Καλή Βρύση Δράμας και ξεκίνησε να παίζει γκάιντα από την ηλικία των 13  ετών.
Την γκάιντα την διδάχτηκε από τον πατέρα του και δίδαξε ο ίδιος  στη νέα γενιά για 4 χρόνια στο μουσικό σχολείο της Δράμας, ηχογραφώντας  μάλιστα και πολλά παραδοσιακά κομμάτια.


Ενας από τους τελευταίους της γενιάς των μουσικών της παράδοσης της Καλής Βρύσης και της περιοχής Δράμας, ο οποίος αναχώρησε για τα αιώνια, σε ηλικία 93 ετών, αφήνοντας πίσω του ένα λαμπρό παράδειγμα και μια  πλούσια παρακαταθήκη για την μακεδονική παραδοσιακή μουσική.

ΟΙ μαθητές του ο **Βουγιουκλής Μανώλης** απο την Μικρόπολη και ο **Κωσταντίνος Γραμμάτης** απο την Καλή Βρύση συνεχίζουν το έργο του.
## Παραπομπές
Σχέσεις Κατάρ-Ουκρανίας

Οι **σχέσεις Κατάρ-Ουκρανίας** είναι οι διμερείς εξωτερικές σχέσεις μεταξύ του Κράτους του Κατάρ και της Ουκρανίας. Η Ουκρανία έχει πρεσβεία στη Ντόχα από το Νοέμβριο του 2012, και το Κατάρ έχει πρεσβεία στο Κίεβο από το Σεπτέμβριο του 2013.

## Ιστορία
Και οι δύο χώρες εγκαθίδρυσαν για πρώτη φορά διπλωματικές σχέσεις στις 13 Απριλίου 1993, αλλά είχαν περιορισμένες πολιτικές επαφές τα πρώτα χρόνια. Η πρώτη διπλωματική επίσκεψη πραγματοποιήθηκε από τον υπουργό Εξωτερικών της Ουκρανίας, ο οποίος επισκέφθηκε τη Ντόχα τον Ιανουάριο του 2002.

Το 2020, εν μέσω της πανδημίας COVID-19, το Κατάρ βοήθησε την Ουκρανία στο πλαίσιο της αποστολής ανθρωπιστικής ιατρικής βοήθειας σε 60 χώρες.

Από την έναρξη του Ρωσο-Ουκρανικού Πολέμου, το Κατάρ βοήθησε ενεργά την Ουκρανία σε ότι αφορά τις ανθρωπιστικές επιπτώσεις του πολέμου, όπως η διαμεσολάβηση σε ανταλλαγές αιχμαλώτων κατά τη διάρκεια της σύγκρουσης και η συμβολή στη διευκόλυνση της επιστροφής απαχθέντων παιδιών από την Ουκρανία.

Στις 28 Μαρτίου 2026, ως αποτέλεσμα των ιρανικών επιθέσεων κατά του Κατάρ κατά τη διάρκεια του Πολέμου του Ιράν το 2026, Ουκρανοί και Καταριανοί εκπρόσωποι υπέγραψαν μια δεκαετή αμυντική συμφωνία με στόχο την ενίσχυση της συνεργασίας στον τομέα της ασφάλειας, συμπεριλαμβανομένων της τεχνολογίας, της τεχνογνωσίας και των επενδύσεων.

## Παραπομπές


Ουκρανια
Καταρ
Θάνατοι τον Απρίλιο του 2026

Παρατίθενται παρακάτω **θάνατοι** σημαντικών προσώπων που συνέβησαν τον Απρίλιο του 2026. Των ονομάτων ακολουθούν η ηλικία, η ιδιότητα, σύνοψη της σημαντικότητάς τους και πηγή που μετέδωσε την είδηση του θανάτου (προαιρετικά αναφέρεται και η αιτία).

## 1 Απριλίου

* Χανς-Γιούργκεν Κράισε , 78, Γερμανός ποδοσφαιριστής ( Ντινάμο Δρέσδης , εθνική ομάδα Ανατολικής Γερμανίας ) και προπονητής , χάλκινος Ολυμπιονίκης ( 1972 ).
* Λούις Σάια , 75, Καναδός σκηνοθέτης ( *Les Boys* ) και σεναριογράφος .

## Παραπομπές
04
Τιτάνια

Το όνομα **Τιτάνια** μπορεί να αναφέρεται:

* Στην Τιτάνια (δορυφόρος), δορυφόρο του πλανήτη Ουρανού.
* Στην 593 Τιτάνια, αστεροειδή της Κύριας ζώνης αστεροειδών.
* Στην Τιτάνια, μία άλλη ονομασία του Διοξειδίου του τιτανίου.
* Στην Τιτάνια (Όνειρο Θερινής Νυκτός), τη Βασίλισσα των Νεράιδων στο Όνειρο Θερινής Νυκτός του Ουίλλιαμ Σαίξπηρ.
Μακρουλό Λασιθίου

Το **Μακρουλό** η η **Μακρουλή** Κουφονησίου είναι βραχονησίδα στο Νότιο Κρητικό Πέλαγος και προς την ανατολική άκρη της Κρήτης, η οποία βρίσκεται απέναντι από τον Γούδουρα και το ομώνυμο ακρωτήριο.  Είναι μια από τις γύρω βραχονησίδες της νησίδας Κουφονησίου και αποτελεί μέρος του μικρού συμπλέγματος Κουφονησίων. και είναι ανάμεσα στη και τη βραχονησίδα Στρογγυλό. Ως κομμάτι του συμπλέγματος είναι προστατευόμενη περιοχή από τη συνθήκη της Βαρκελώνης και έχει χαρακτηριστεί Ζώνη Ειδικής Προστασίας (ΖΕΠ) για το Ευρωπαϊκό Οικολογικό Δίκτυο Natura 2000 με την ονομασία “Νήσος Κουφονήσι, γύρω νησίδες και νησίδες Κάβαλοι” - GR4320017. 

Απογράφεται από το 2021 στην Κοινότητα Ζίρου που υπάγεται στην Δημοτική Ενότητα Λεύκης του Δήμου Σητείας και σύμφωνα με την απογραφή 2021 είναι ακατοίκητη.

## Παραπομπές


Κατηγορία:Ελληνικές βραχονησίδες
Κατηγορία:Ακατοίκητα νησιά
Μακρουλό
Μακρουλό
Desmodium

**Desmodium adscendens** είναι ένα τροπικό φυτό της οικογένειας Fabaceae (ψυχανθή), το οποίο απαντάται στην Αφρική, τη Νότια Αμερική και σε ορισμένες περιοχές της Ασίας.

Ανήκει στο γένος *Desmodium*, το οποίο περιλαμβάνει πολυάριθμα ποώδη φυτά που αναπτύσσονται κυρίως σε θερμά και υγρά κλίματα.

## Περιγραφή
Το *Desmodium adscendens* είναι ποώδες φυτό με έρποντες ή αναρριχώμενους βλαστούς. Τα φύλλα του είναι τριμερή (τριφυλλικά) και τα άνθη του μικρά, συνήθως με ιώδη απόχρωση. Ο καρπός είναι τμηματοποιημένος λοβός που μπορεί να προσκολλάται εύκολα σε επιφάνειες ή στο τρίχωμα των ζώων.

## Κατανομή και βιότοπος
Το είδος απαντάται κυρίως σε τροπικές περιοχές, ιδιαίτερα στη Δυτική Αφρική, τη Νότια Αμερική και σε τμήματα της Ασίας. Αναπτύσσεται σε υγρά και θερμά περιβάλλοντα και συχνά εντοπίζεται σε καλλιεργημένα ή διαταραγμένα εδάφη.

## Χημική σύσταση
Το φυτό περιέχει διάφορους δευτερογενείς μεταβολίτες, όπως τριτερπενικές σαπωνίνες, φλαβονοειδή και ίχνη αλκαλοειδών. Μεταξύ των φλαβονοειδών έχει ταυτοποιηθεί το schaftoside, ένα C-γλυκοζυλιωμένο φλαβονοειδές που χρησιμοποιείται ως αναλυτικός δείκτης σε φυτικά εκχυλίσματα.Addy M.E. (1992). Some Secondary Plant Metabolites in Desmodium adscendens and Their Effects on Arachidonic Acid Metabolism. Prostaglandins, Leukotrienes and Essential Fatty Acids.

## Παραδοσιακές χρήσεις
Το *Desmodium adscendens* χρησιμοποιείται σε διάφορα παραδοσιακά ιατρικά συστήματα, ιδιαίτερα στην Αφρική, όπου αναφέρεται ότι χρησιμοποιείται για προβλήματα του ήπατος και του αναπνευστικού συστήματος.

## Φαρμακολογία
Πειραματικές μελέτες έχουν δείξει ότι τα εκχυλίσματα του *Desmodium adscendens* παρουσιάζουν διάφορες βιολογικές δραστηριότητες.

Ορισμένες ενώσεις του φυτού μπορούν να επηρεάσουν τους διαύλους καλίου που ενεργοποιούνται από το ασβέστιο, οδηγώντας σε χαλάρωση των λείων μυών. Αυτή η δράση έχει συσχετιστεί με βρογχοδιασταλτικά αποτελέσματα.Addy M.E. (1992).

Οι επιδράσεις αυτές έχουν μελετηθεί σε πειραματικά μοντέλα που σχετίζονται με παθήσεις των αεραγωγών, συμπεριλαμβανομένου του άσθματος.

Επιπλέον, έχει αναφερθεί επίδραση στον μεταβολισμό του αραχιδονικού οξέος και στην παραγωγή φλεγμονωδών μεσολαβητών.Addy M.E. (1992).

Μελέτες in vitro και σε ζώα έδειξαν ότι ορισμένα κλάσματα του φυτού μπορούν να αναστείλουν συσπάσεις των λείων μυών των αεραγωγών.Addy M.E., Burka J.F. (1990). Journal of Ethnopharmacology.

Προκλινικές μελέτες έχουν επίσης δείξει πιθανές ηπατοπροστατευτικές επιδράσεις σε μοντέλα πειραματικής ηπατικής βλάβης.Antihepatotoxic activity of Desmodium adscendens.

Οι επιδράσεις αυτές ενδέχεται να σχετίζονται με την αντιοξειδωτική δράση φλαβονοειδών όπως το schaftoside.

Στον τομέα των συμπληρωμάτων διατροφής, τα εκχυλίσματα του φυτού μπορεί να υποβάλλονται σε τυποποίηση, με το schaftoside να χρησιμοποιείται ως δείκτης ποιότητας.

Ο όρος «desmodeine» χρησιμοποιείται μερικές φορές για να περιγράψει τέτοια εκχυλίσματα, χωρίς όμως να αποτελεί επιστημονικά καθορισμένη χημική ουσία.

Τα δεδομένα αυτά βασίζονται κυρίως σε προκλινικές και πειραματικές μελέτες.

## Παραπομπές
Γεγονότα Απριλίου 2026

Παρατίθενται παρακάτω σημαντικά **γεγονότα** απ' όλο τον κόσμο που συνέβησαν το μήνα Απρίλιο  του 2026, συνοδευόμενα από τις πηγές μέσω των οποίων μεταδόθηκαν.

04
Κώστας Κουμής

Ο **Κώστας Κουμής** (γενν. 1977, Παραλίμνι) είναι Κύπριος πολιτικός και στέλεχος στον τομέα του τουρισμού, ο οποίος υπηρετεί ως Υφυπουργός Τουρισμού από την 1η Μαρτίου 2023.

## Βιογραφικά Στοιχεία
Γεννήθηκε στο Παραλίμνι το 1977. Αποφοίτησε από τον Οικονομικό κλάδο του Λυκείου Παραλιμνίου το 1995 και ακολούθως υπηρέτησε τη στρατιωτική του θητεία. Σπούδασε Διοίκηση Επιχειρήσεων στο Πανεπιστήμιο του Κόβεντρι του Ηνωμένου Βασιλείου και απέκτησε μεταπτυχιακό δίπλωμα στην Επικοινωνία, από το Πανεπιστήμιο Λευκωσίας.

Ξεκίνησε την επαγγελματική του πορεία ως κοινοβουλευτικός συνεργάτης στη Βουλή των Αντιπροσώπων κατά την περίοδο Σεπτεμβρίου 2002 έως Απριλίου 2007. Στη συνέχεια διετέλεσε διευθυντής ιδιωτικής σχολής τριτοβάθμιας εκπαίδευσης από τον Απρίλιο του 2007 έως τον Σεπτέμβριο του 2009. Από τον Σεπτέμβριο του 2009 έως τον Δεκέμβριο του 2012 εργάστηκε ως Διευθυντής Μάρκετινγκ και Επικοινωνίας στο Επιμελητήριο Αμμοχώστου, ενώ παράλληλα, από τον Απρίλιο του 2010 έως τον Δεκέμβριο του 2012, ήταν αρχισυντάκτης της εφημερίδας «Επιχειρηματικό Βήμα της Αμμοχώστου». Από τον Δεκέμβριο του 2012 έως τον Φεβρουάριο του 2016 διετέλεσε Διευθυντής της Τουριστικής Εμπορικής και Βιομηχανικής Εταιρείας Αμμοχώστου. Κατά την περίοδο Σεπτεμβρίου 2016 έως Δεκεμβρίου 2018 εργάστηκε ως επισκέπτης καθηγητής στο Πανεπιστήμιο UCLan Cyprus, ενώ από τον Νοέμβριο του 2016 έως τον Δεκέμβριο του 2020 διετέλεσε Διευθυντής Επιχειρηματικής Ανάπτυξης στην εταιρεία Karma Developers. Από τον Δεκέμβριο του 2020 ανέλαβε καθήκοντα Διευθυντή στην εταιρεία Bachmad Enterprises Ltd. Διετέλεσε Αντιπρόεδρος του Κυπριακού Οργανισμού Τουρισμού κατά την περίοδο 2014–2018 και Αντιπρόεδρος της Αρχής Τηλεπικοινωνιών Κύπρου (CYTA) την περίοδο 2019–2020, ενώ την ίδια περίοδο υπήρξε και Πρόεδρος της Επιτροπής Ελέγχου της CYTA. Από τον Ιούλιο του 2021 έως και τον Φεβρουάριο του 2023 διετέλεσε μέλος της Επιτροπής Δημόσιας Υπηρεσίας.

Κατά την περίοδο 2020–2021 είχε την ευθύνη της επιμέλειας και της παρουσίασης της διαδικτυακής εκπομπής «Ο Τουρισμός στο Επίκεντρο».

Την 1η Μαρτίου 2023, διορίστηκε από τον Πρόεδρο της Κυπριακής Δημοκρατίας Νίκο Χριστοδουλίδη ως Υφυπουργός Τουρισμού της Κυπριακής Δημοκρατίας.

## Παραπομπές

Κατηγορία:Υφυπουργοί Τουρισμού (Κύπρος)
Κατηγορία:Κυβέρνηση Νίκου Χριστοδουλίδη 2023